CELEX: 62020CN0326
Language: mt
Date: 2020-07-22 00:00:00
Title: Kawża C-326/20: Talba għal deċiżjoni preliminari mressqa mill-Administratīvā apgabaltiesa (il-Latvja) fit-22 ta’ Lulju 2020 – SIA MONO vs Valsts ieņēmumu dienests

5.10.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 329/5
            
         
      Talba għal deċiżjoni preliminari mressqa mill-Administratīvā apgabaltiesa (il-Latvja) fit-22 ta’ Lulju 2020 – SIA MONO vs Valsts ieņēmumu dienests
      (Kawża C-326/20)
      (2020/C 329/07)
      Lingwa tal-kawża: il-Latvjan
      
         Qorti tar-rinviju
      
      Administratīvā apgabaltiesa
      
         Partijiet fil-kawża prinċipali
      
      
         Rikorrenti fl-ewwel istanza u appellanti fl-appell: SIA MONO
      
         Konvenut fl-ewwel istanza u appellat fl-appell: Valsts ieņēmumu dienests
      
         Domandi preliminari
      
      
                  1)
               
               
                  L-Artikolu 12(1) tad-Direttiva tal-Kunsill 2008/118/KE tas-16 ta’ Diċembru 2008 dwar l-arranġamenti ġenerali għad-dazju tas-sisa u li jħassar id-Direttiva 92/12/KEE (1), għandu jiġi interpretat fis-sens li l-prodotti suġġetti għad-dazju tas-sisa intiżi għal użu fil-kuntest tar-relazzjonijiet diplomatiċi u konsulari għandhom ikunu eżentati mill-imsemmija dazji bil-kundizzjoni li l-ħlas għal dawn il-prodotti jkun previst permezz ta’ mezzi li ma humiex kontanti, li l-ħlas ikun effettivament seħħ u li l-ħlas lill-fornitur ikun sar mid-destinatarji reali tal-imsemmija prodotti?
               
            
                  2)
               
               
                  L-Artikolu 12(2) tad-Direttiva tal-Kunsill 2008/118/KE tas-16 ta’ Diċembru 2008 dwar l-arranġamenti ġenerali għad-dazju tas-sisa u li jħassar id-Direttiva 92/12/KEE, għandu jiġi interpretat fis-sens li l-Istati Membri jistgħu jistabbilixxu kundizzjonijiet u limiti li, fil-kuntest tar-relazzjonijiet diplomatiċi u konsulari, jissuġġettaw l-eżenzjoni minn dazji tas-sisa għall-prodotti suġġetti għall-imsemmija dazji għar-rekwiżit li x-xerrej ta’ dawn il-prodotti jkun ħallas effettivament għalihom permezz ta’ mezzi differenti mill-kontanti?
               
            
         (1)  ĠU 2009, L 9, p. 12.